als_Latn dik_Latn sag_Latn
Numri i të prekurve nga kanceri në vende të ndryshme të Europës po rritet frikshëm. Bashkë me të po rritet edhe kostoja e trajtimit mjekësor të kësaj sëmundjeje. Sipas përllogaritjeve, vetëm në hapësirën e Bashkimit Europian, çdo vit shpenzohen mbi 126 miliardë Euro. Në artikullin e publikuar në revistën britanike “Bisturia e Onkologjisë”, thuhet se në këto kosto përfshihet çmimi i ilaçeve dhe shërbimet e tjera shëndetësore që ofrohen për të prekurit nga lloje të ndryshme tumoresh. Kanceri në mushkëri është më i kushtueshmi, nga të gjitha sëmundjet. Studimi mbi këtë temë është kryer nga ekspertë të Universitetit të Oksfordit dhe nga Kolegji Mbretëror në Londër. Ata kanë marrë në shqyrtim të dhëna nga 27 vende të BE-së, përgjatë vitit 2009.
als_Latn